KXDRda ro‘y bergan suv toshqinlari oqibatida kamida 133 kishi halok bo‘lib, yana 395 kishi badarak yo‘qolgan deb hisoblanmoqda. Frans Press agentligi ma’lumotiga ko‘ra, suv toshqinlari ro‘y bergan hududdan deyarli 107 ming kishi evakuatsiya qilingan. Suv toshqinlari o‘tgan haftada mamlakat shimolidagi Xamgyon-Pukto viloyatida, kuchli yomg‘irlardan keyin Tumangan daryosi qirg‘oqlaridan toshishi oqibatida boshlandi.